GUNKUL อวดกำไรปี 62 พุ่งพรวด 98% สู่ระดับ 2.15 พันลบ. รับรายได้โตเด่น
GUNKUL อวดกำไรปี 62 พุ่งพรวด 98% สู่ระดับ 2.15 พันลบ. จากปีก่อนกำไร 1.09 พันลบ. รับรายได้โตเด่น
25 ก.พ. 2563

 บริษัท กันกุลเอ็นจิเนียริ่ง จำกัด (มหาชน) หรือ GUNKUL รายงานผลการดำเนินงานประจำปี 2562 มีกำไรสุทธิ ดังนี้

โดยผลการดำเนินงานประจำปี 2562 มีกำไรเพิ่มขึ้น เนื่องจากรายได้จากการขายจำนวน 1,526.50 ล้านบาท เปรียบเทียบกับงวดเดียวกันกับปีก่อนจำนวน 1,344.96 ล้านบาท เพิ่มขึ้นจำนวน 181.54 ล้านบาท คิดเป็น 13.50% เติบโตจากการจำหน่านอุปกรณ์ให้กับการไฟฟ้าส่วนภูมิภาคและรับเหมาเอกชนเพิ่ม และจากการขยายตัวของงานก่อสร้างประเภทต่างๆของภาครัฐเพิ่มสูงขึ้น
อีกทั้งรายได้จากการขายไฟฟ้าและส่วนเพิ่มราคารับซื้อไฟฟ้าจำนวน 4,504.40 ล้านบาท เปรียบเทียบกับงวดเดียวกันกับปีก่อนจำนวน 2,929.75 ล้านบาท เพิ่มขึ้นจำนวน 1,574.65 ล้านบาท หรือคิดเป็นเพิ่มขึ้น 53.75% โดยรายได้ที่เพิ่มขึ้นอย่างมีนัยสำคัญเกิดจากรายได้จากการจำหน่ายไฟฟ้าเชิงพาณิชย์เพิ่มขึ้นจากต่างประเทศ รวม 65.3 เมกะวัตต์ จากโรงไฟฟ้าพลังงานแสงอาทิตย์เซนได ประเทศญี่ปุ่น ขนาด 31.8 เมกะวัตต์ และจากโรงไฟฟ้าพลังงานแสงอาทิตย์คิมิทสึ ประเทศญี่ปุ่น ขนาด 33.5 เมกะวัตต์ ซึ่งได้มีการเริ่มจำหน่ายไฟฟ้าเชิงพาณิชย์ในช่วงไตรมาส 4/61 และไตรมาส 2/62 ตามลำดับ รวมถึงกระแสไฟฟ้าจากโครงการลมที่มีผลผลิตสูงขึ้นจากภาวะแรงลมเมื่อเปรียบเทียบกับงวดเดียวกันกับปีก่อน